  Виталий Пронин Тол улэ кизем юосты утьыны ӟечгес луысал подкормкамы тырмыт дыръяКотькуд тулыслэн аслаз сямыз. Туэ тол улэ кизем нянь понна со воксё но небыт анай кадь ӧвӧл.Юос йӧкурамын. Со кизем бусыослы шоканы уг сёты. Бадӟым кышкытлык, уноез быроз шуыса. Вылаз ик, шаерамы кылем арын 18 сюрс гектарлы ичигес ю тысь киземын вал. Со но быриз ке, тулыс ӝог бергано луоз ваньзэ выльысь кизён понна. Со сяна, уноез хозяйствоос бусыоссэс тол азьын небӟытыса ӧз вуэ. Озьыен, та ужез но одно ик быдэстоно.- Тол улэ кизем юосты утьыны ӟечгес луысал подкормкамы тырмыт дыръя, - шуэ Пичи Пурга ёрос администрациысь гурт удысъя управлениен кивалтӥсь Семён Фёдоров. - Нош милям хозяйствоосмы сое тырмыт басьтыны ӧз быгатэ - дуныз туж зол куртчылӥське. Удобрение туэ воксё но ог 4 килограмм сяна гектараз поныны ум быгатэ, нош кулэ вал 30 килограмм.Пургаос туннэ туж кышкаса возьмало лымылэсь шунамзэ. Бусыос вожектыны кутскизы ке, сюлэм вылысьтызы из усёз. Теги: бусыужъёс ужпум югдур  